“ทริสฯ” คงเรทติ้งองค์กร SGP ที่ “BBB+” แนวโน้ม “Stable” มองธุรกิจแกร่ง-มีสภาพคล่อง
“ทริสฯ” คงเรทติ้งองค์กร SGP ที่ “BBB+” แนวโน้ม “Stable” มองธุรกิจแกร่ง-มีสภาพคล่อง
“ทริสฯ” คงเรทติ้งองค์กร SGP ที่ “BBB+” แนวโน้ม “Stable” มองธุรกิจแกร่ง-มีสภาพคล่อง
2 ก.ค. 2563

นางจินตณา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า บริษัท ทริสเรทติ้ง จำกัด คงอันดับเครดิตองค์กรของ SGP และอันดับเครดิตหุ้นกู้ไม่ด้อยสิทธิ ไม่มีหลักประกันของบริษัทที่ระดับ “BBB+” ด้วยแนวโน้มอันดับเครดิต “Stable” หรือ “คงที่”
ขณะเดียวกัน ทริสเรทติ้ง ยังคงอันดับเครดิตหุ้นกู้มีการค้ำประกันในสัดส่วน 70% ของบริษัทที่ระดับ “A”และหุ้นกู้มีการค้ำประกันในสัดส่วน 85% ที่ระดับ “A+” ด้วย โดยหุ้นกู้ที่มีการค้ำประกันนั้นได้รับการค้ำประกันบางส่วนจาก Credit Guarantee and Investment Facility (CGIF) ซึ่งได้รับการจัดอันดับเครดิตที่ระดับ “AAA” จากทริสเรทติ้ง
โดยสะท้อนความเข้มแข็งของบริษัทผู้จัดจำหน่าย LPG รายใหญ่อันดับสอง ครองมาร์เก็ตแชร์ 25% การเติบโตที่แข็งแกร่งในตลาดต่างประเทศ การมีเครือข่ายกระจายสินค้าที่ครอบคลุม และมีสภาพคล่องเพียงพอ